
Demografia, ca știință, nu există. La fel cum nu există nici climatologia. Sunt false științe. În realitate nu-s 
nimic altceva decât o colecţie de ipoteze. Unele funcţionale -— într-un cadru restrâns -— altele de-a dreptul 
aberante. La și psihologia. Strângi zece specialiști și constaţi cu stupoare că ai deja douăzeci sau treizeci de 
ipoteze care se bat cap în cap. Dar să nu stagnăm în descrieri și să trecem la discuţia noastră despre 
demografie. 


Observăm o încetinire demografică la nivel mondial. În ciuda „investiţiilor” în stoparea demografică, treburile s- 
au petrecut natural. Autorităţile, sub impulsul așa-zișilor specialiști, au luat măsuri aberante care, în timp, 
lovesc neiertător. Mă uit la China. Politica unicului copil n-a făcut mare lucru. Mă rog, de vină poate fi și inerția 
socială, dar dacă ne uităm pe timing constatăm că respectiva politică a fost ignorată atunci când era nevoie să 
fie mai puţini și pare a fi intrat în „ADN-ul social” acum, când ar trebui ignorată. Numărul anemic de nașteri din 


China reprezintă un model pentru întreaga lume. Europa, după boom-ul demografic de după Război, trăiește 

Doar că întreaga sa „verzeală” nu vine de la vreun imbold de înmulţire al americanilor, ci dintr-o tembelă 
politică de imigrare cu orice preț. Americanii își rezolvă problemele americănește, folosind un ciocan mai mare. 
lar rezultatul dezastrului îl vom vedea într-o generaţie, când toate așa-zisele „valori americane” vor fi definitiv 
îngropate. 


Ceea ce se petrece în lume ne demonstrează cu vârf şi îndesat că ipoteza lui Malthus e absolut falsă. Nu am 
mai avut niciun război major, iar demografia e în pom. Există, desigur, staruri demografice, precum India. Doar 
că și acolo vom vedea — de data aceasta absolut natural — fenomenul pe care-l constatăm în China: un apetit 
din ce în ce mai mic pentru nașteri. 


Indiferent cum am da-o, trebuie să recunoaștem că există un echilibru natural. Acesta poate fi depășit pe 
anumite intervale, dar se răzbună, consecinţele fiind drastice. lată ceea ce vedem acum: o îmbătrânire 
accelerată a populaţiei și o foarte slabă dorinţă de înmulţire. De ce? E un mister. Condiţiile nu mai sunt atât de 
grele ca înainte, a crește un copil e chiar mult mai ușor. Cu toate acestea, numărul de nașteri e în scădere. Ce 
se întâmplă? Populaţia se reglează(de fapt se auto-reglează). Zonele de boom intră în stagnare, după care în 
declin. Pentru cât timp, vă veţi întreba? Nu știu, probabil până la restabilirea echilibrului. 


Ceea ce e interesant este că politicienii tot caută soluţii pentru rezolvarea problemelor. Care probleme? Păi 
artefactele sociale care acum atârnă greu. Populaţia îmbătrânită are nevoie de pensii, de medicamente, de 
tratamente scumpe. Cum să le asiguri atâta timp cât populaţia activă devine minoritară? Imigrația pare o 
soluţie facilă, dar e una înșelătoare, la fel ca și politica unicului copil din China. Imigrația nu-și produce 
„efectele benefice” imediat, ci în timp. Doar că acele efecte așa-zis benefice vin la pachet cu efecte 
devastatoare din punct de vedere social, schimbarea culturii și civilizaţiei fiind, de departe, cel mai malefic 
aspect. Cum vi se pare Franţa în drumul ei către musulmanizare? Deja nu se mai poate da nimic înapoi. 
Marea masă importată nu doar că nu produce nimic, dar are şi o teribilă capacitate de înmulţire, astfel încât în 
scurt timp totul se va transforma acolo. E interesant că Franţa e țara cu cea mai mare rată de fertilitate din 
Europa. Ghiciţi de ce! 


Cum se produce transformarea? Aveţi „lecţia Liban” sau cum o ţară gândită ca o oază de creştinism în 
Orientul apropiat s-a modificat prin demografie. Minoritatea musulmană a devenit, peste noapte, o majoritate 
absolută, rezultând dezastruosul război etnico-civil. Care război nu a șters realitatea demografică. Din contră, 
fosta majoritate(adică actuala minoritate) a fost obligată să se retragă în enclava sa unde duce o viaţă izolată. 
La fel se va întâmpla și în Franța, Germania, Italia s.a.m.d. „Soluţiile” căutate de autorități nu-și vor face 
efectul , politicienii vor avea de luptat cu aceleași deficite și scăderi de venituri, adăugând în plus și costul 


social al imigrației. 


Un studiu pe care l-am citit recent, fixa anul 2020 ca graniţă în ceea ce privește economia mondială. Începând 
cu 2020, lumea a ieșit din paradigma creşterii și intră în cea a scăderii economice perpetue. E normal să fie 
așa. Realitatea demografică ne împinge spre această realitate economică. Atunci când ai mai puţini oameni e 
normal să ai o economie mai mică. În 2030 economia mondială va ajunge Ia nivelul anului 2010 și tot așa în 
continuare. Ce se întâmplă? Din punct de vedere economic începem să mergem înapoi. Doar că aceasta este 


că aveţi un grad de îndatorare de 100% din venitul personal. O scădere cu 20% a venitului face ca gradul de 
îndatorare să ajungă la 125%. Să luăm exemplul Italiei, care are un grad de îndatorare de 140% din PIB. O 
contracție a PIB-ului cu 20%(un minim garantat în următorii 10 ani) înseamnă o îndatorare de 175%. Asta la 
nivelul actual, dar ţara se tot împrumută, își rostogolește datoriile și gâfâie încă de la plata serviciului datoriei. 


Și uite-așa înțelegem că nu întâmplător 2024 este un an extrem, de complicat. Deja traseul se vede foarte 
clar: scăderea populaţiei, contracție economică, probleme financiare și o imposibilitate de ajungere la 
coeziunea sociala. Asta transformă totul în ceva exploziv. Faptul că există țări care încearcă să profite prin 
trucuri precum imigrarea(așa cum face SUA) nu înseamnă că din criza care urmează vom avea câștigători. 
Mai degrabă vom avea pierzători și înfrânți la modul absolut. Problemele cu care politicienii refuză să se 
confrunte acum vor lovi puternic în viitor. Și vor lovi atât de rău încât cei care acum au impresia că au câștigat, 
atunci nu vor mai reuși să vadă lumina zilei. 

